Записник од 41-та Седница на Совет на Општина Берово

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од првиот дел на 41-та редовна седница на Советот на Општина Берово одржана на ден 13.11.2020 година со почеток во 09:03 часот во просториите на Општина Берово*.**

 Седницата ја отвори и со неа раководеше советник Славица Фурнаџиска, со овластување бр. 09-366/2 од 13.11.2020 година од страна на Претседателот на Советот на Општина Берово, Јован Матеничарски.

 Од вкупно 15 Советници на седницата присуствуваа 11 Советници и тоа: Славица Фурнаџиска, Предраг Монев, Драган Мустачки, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански и Александар Чамовски и Јованка Василевска Петрушева.

Од седницата отсуствуваа: Јован Матеничарски, Даниела Кржовска, Гоце Ружински, Габриела Чучурска.

На Седницата присуствуваа, Градоначалник Пекевски Звонко, м-р Анита Рунтевски раководител на одделение за правни и општи работи и Татјанка Муртовска одговорен сметководител на Општина Берово.

 Советничката Фурнаџиска, ги поздрави присутните и ja отвори 41-та Седница на Совет по следниот:

 **ПРЕДЛОГ ДНЕВЕН РЕД**

1. Усвојување на Записник од 38-та Седница на Совет;

2. Усвојување на Записник од 39-та Седница на Совет;

3. Усвојување на Записник од 40-та Седница на Совет (не одржана);

4. Предлог Одлука за дополнување на Деловникот на Советот на Општина Берово;

5. Измени и дополнување на Буџетот на Општина Берово за 2020 година;

6. K1 – Квартален извештај за извршувањето на буџетот на Општината за трет квартал од 2020 година;

7. K2 – Квартален извештај за достасани ненамирени обврски на Општината за трет квартал од 2020 година;

8. K3 – Квартален извештај за задолжување на Општината за трет квартал од 2020 година;

9. Предлог Одлука за основање на заедничко јавно претпријатие за регионално управување со отпад;

10. В 2 образец за развојна програма „Заштита на жителите од една планина долж две реки“;

11. В 2 образец за развојна програма „Волонтери преку граница“;

12. Стратегија за меѓуетничка интеграција во образованието и младински активизам на Општина Берово;

13. Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;

14. Предлог О Д Л У К А за давање на трајно користење без надомест на движни ствари -информатичка опрема на ОСУ„Ацо Русковски“ – Берово;

15. Предлог О Д Л У К А за прифаќање на донација – IT опрема од ЗЕГИН ДОО Скопје;

16. Годишен Извештај за работата за 2019/2020 година на ОЈУЗД – Детска градинка „23 Август“ – Берово;

17. Годишена Програма за работата за 2020/2021 година на ОЈУЗД – Детска градинка „23 Август“ – Берово;

18. Правилник за Измена и дополнување на Правилник за систематизација на работните места во ОЈУДГ „23 Август“;

19. Измена на Годишен план за вработување за 2020 година на ОЈУДГ „23 Август“ Берово;

20. Предлог Р Е Ш Е Н И Е за разрешување и именување на член на Совет за јавно здравје на подрачјето на Општина Берово;

21. Предлог Р Е Ш Е Н И Е за формирање на Комисија за изготвување на Програма за работа на Советот на Општина Берово за 2021 година;

22. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација за Туристички комплекс на КП 7757, КО Берово;

23. Предлог О Д Л У К А за отпочнување на постапката за „Измена и дополнување на УПВНМ за туристичка населба Беровско езеро“ на дел од Урбан Блок 2, Општина Берово;

24. Советнички иницијативи и прашања;

25. Барања од институции и граѓани.

Советничката Фурнаџиска појасни дека, поради новонастанатата ситуација и случаите на заболени од КОВИД 19 меѓу советниците, предлагам да се разгледаат приоритетните точки од дневниот ред, останатите да одат на продолжението кое ќе се одвива online преку zoom платформата на 16.11.2020 година во 16 часот за што беше појаснето дека се обезбедени услови, потребно е секој од Советниците да ја инсталира апликацијата за што ќе се направи соодветна проба пред да се отпочне со продолжението на Седницата. За првиот дел од 41-та Седница на Совет на Општина Берово го предлагам следниот изменет:

**ПРЕДЛОГ ДНЕВЕН РЕД**

1. Предлог Одлука за дополнување на Деловникот на Советот на Општина Берово;
2. В 2 образец за развојна програма „Заштита на жителите од една планина долж две реки“;
3. В 2 образец за развојна програма „Волонтери преку граница“;
4. Измени и дополнување на Буџетот на Општина Берово за 2020 година;

Пристапено е кон гласање **со 11 гласа ЗА, нема Советници кои гласале ПРОТИВ, нема воздржани Советници**, усвоен следниот изменет

**ДНЕВЕН РЕД**

1. ***Предлог Одлука за дополнување на Деловникот на Советот на Општина Берово;***

Советничката Фурнаџиска отвори расправа по првата точка од дневниот ред, бидејки никој не се јави за збор пристапено е кон гласање **со 11 гласа ЗА, нема Советници кои гласале ПРОТИВ, нема воздржани Советници**, усвоена *Одлука за дополнување на Деловникот на Советот на Општина Берово.*

1. ***В 2 образец за развојна програма „Заштита на жителите од една планина долж две реки“;***

Советничката Фурнаџиска отвори расправа по предложената точка од дневниот ред, бидејки никој не се јави за збор пристапено е кон гласање **со 11 гласа ЗА, нема Советници кои гласале ПРОТИВ, нема воздржани Советници**, усвоен *В 2 образец за развојна програма „Заштита на жителите од една планина долж две реки“.*

1. ***В 2 образец за развојна програма „Волонтери преку граница“;***

Советничката Фурнаџиска отвори расправа по предложената точка од дневниот ред, бидејки никој не се јави за збор пристапено е кон гласање **со 11 гласа ЗА, нема Советници кои гласале ПРОТИВ, нема воздржани Советници**, усвоен *В 2 образец за развојна програма „Волонтери преку граница“.*

1. ***Измени и дополнување на Буџетот на Општина Берово за 2020 година;***

Советничката Фурнаџиска отвори расправа по предложената точка од дневниот ред, појаснувајки дека состанок на Комисијата за финансирање буџет и ЛЕР, не е оддржан меѓутоа на Седницата е присутна Татјанка Муртовска одговорен сметководител на Општина Берово која ќе ја образложи точката на дневен ред. Ребалансот во овој период се прави да се согледаат реално трошоците кои се направени и кои ќе се направат до крајот на годината истите да бидат буџетирани во овие износи. На тој начин има доста намалувања на вкупниот буџет на Општина Берово односно има намалување од 16.756 000 денари. Има намалување во делот на даночни приходи од 1.331 000, неданочни приходи од 4. 264 000, намалување на капиталните приходи од 870 000. Зголемување во делот на дотации 1.314 416. Намалување во делот на трансфери од 3.113 875, најголемо намалување во делот на приходи од донации 10.375 689. Вкупните расходи буџетирани согласно вкупните приходи кои се предвидени.. Билансот на приходи намалување на основниот буџет, буџетот на самофинансирачки активности останува непроменет, буџетот на дотации се зголемува, буџетот на донации се намалува, односно вкупно намалување од 16.756 000. Ако го погледнеме билансот на приходи на основниот буџет, намалување во делот на приходи од данок на имот, намалување на даноци на специфични услуги (комунална такса за привремен престој, користење на плоштади), дозволи за вршење на дејност, имаме минимално зголемување од 2 000 . Намалување во такси и надоместоци односно приходи од закупнина, намалување на други неданочни приходи (донации и спонзорства). Намалување во групата на капитални приходи (продажба и закуп на земјоделско земјиште). Намалување на трансфери и други нивоа на власт, највеќе повлекува нереализираната набавка на тезгите за зелениот пазар од агенција за финансиска поддршка. Зголемување во програма Н1, Н2, К2 и зголемена е дотацијата за ТППЕ од 120 000.

Билансот на расходи, во совет на Општина има зголемување од 200 000, минимални намалувања на патните и дневни расходи, комунални услуги, материјали и ситен инвентари, договорни услуги, членарини во домашни организации.... сето ова намалување е направено по пресметки.

За збор се јави советничката Емилија Пачемска кој истакна дека “согласно допис од Владата требаше да се изврши зголемување на платите на пожарникарите од март, како би започнала исплатата од април, до каде е оваа постапка да не се донесеме во ситуација повторно да се справуваме со тужби.“ за збор се јави Градоначалникот Пекевски појаснувајки дека Општина Берово како и многу други општини, е тужена, сето тоа произлегува од измените на законот со кој се предвидува зголемување за 20% на платите на пожарникарите во однос на вработениот во Општината со ист степен на образование, без да се направи измена во наменската дотација односно буџетските приходи како би можела општината тоа да го сервисира навремено. Бидејки станува збор за пренесени вработени платите се исплаќаат на тој начин преку наменска дотација. Направен е пропуст во исплатата Општина Берово е тужена за 2018 година, 2019 година и очекуваме тужба и до јули 2020 година. Од август платите се исплаќаат согласно овие измени, претходно не беше направена корекција бидејки не беше направен ребаланс на буџетот и реално немаше од каде да се исплатат. Со ребалансот во месец јули отпочнато е со исплата во месец август. Платите претставуваат огромен товар на Буџетот на Општината, односно се оделуваат средства од истиот да можат да се намират овие трошоци.

Муртовска продолжи со образложување на измените во буџетот, намалување во ставка 464 други трансфери, програма ЕА непроменета исто Ф1 и ФА, промени во Г1 намалување за 189 600 .... Г2 намалување на договорни услуги, услуги за печатење промотивни материјали за развој на туризмот, Ј0 е непроменета, Ј3- јавно осветлување набавка на економични сијалици, зголемување на ставка 423 средства планирани за новогодишно украсување на градот, Ј4,Ј6,Ј7 остануваат непроменети Ј8 намалување од 100 000, ЈД зголемување за сервисирање на обврските до крајот на годината, во ЈД програмата намалување има во делот на донации тоа се средства кои Советот на Европа ги додели за надминување на кризата, тие средства и ќе бидат искористени за набавка на таблет компјутери за деца роми... ЈИ Програмата исто се намалува, оставни се средства онолку колку што се потребни за исплата на обврските до крајот на годината. К3 нема промена, К4 намалување, НА зголемување за набавка на таблети, В1 минимално зголемување....

Самото зголемување на наменската дотација за ТППЕ значи намалување во буџетираните средства да може да се исплатат платите...

Никој друг не се јави за збор, пристапено е кон гласање и **со 11 гласа ЗА, нема Советници кои гласале ПРОТИВ, нема воздржани Советници**, се усвоени *Измени и дополнување на Буџетот на Општина Берово за 2020 година;*

Дневниот ред е исцрпен, Седницата заврши во 10:00 часот.

 Усвоен со

Бр.09-4308/1

 29.12.2020 година

Берово

*Записничар, Овластена да претседава,*

 *Катерина Михајлоска Советник Славица Фурнаџиска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*